“Toe het God hulle geseën en vir hulle gesê: Wees vrugbaar, word baie, bewoon die aarde en bewerk dit. Heers oor die visse in die see, oor die voëls in die lug, oor al die diere op die aarde, ook oor die diere wat op die aarde kruip.” Genesis 1:28
Sy sensualiteit het vroue bekoor. Met geskenke stel hy die vroue gerus:“ŉ jong bokkie en vrugte en neute en soet riet.”
Sy stuitige speelsheid het kinders nader gelok: “Te midde van hulle vrees het hy hulle behaag met sy mal spronge…”
Raka het die gemeenskap betower, maar ook bang en onseker gemaak. “Raka het soos ŉ hond pal om die kraal gehou. Raka het uit sy lêplek opgekom en gegluur na die gloed en die rooi strepe van die vuur. En dan het hulle gehoor ver en verdrietig, in die mis verloor sy huil soos van ŉ dier, of skielik na en skerp sy strandjut lag, dan klae en sagte snorke weer. As die kole koud word het hulle gehoor hoe hy hard in die nag aan die dun pale snuif.”
In die onvermydelike geveg teen Raka sterf Koki. Die vroue het getreur: “Die skoonste het gesterf, die edelste wagter lê koud langs die vuur. Wie nou sal red teen die groot dier wat wag? Wie sal belet dat hy inkom en heers?”
Ons sien orals die spore van die idioot wat teen ons heinings “snork en snuif” en die merktekens van die boelie se breek. Dit is nie nodig dat ons soos Koki met die wanhopige en fatalistiese dans van die dood begin nie. Dit is ook nie nodig dat ons storie met ŉ treurlied na ŉ slagveld eindig nie.
Deur ŉ kultuur van skeppende werk, volg ons in die spore van die groot Boumeester. Die Boumeester wat in ŉ tuin begin bou het. Die Boumeester wat uit die chaos van die eeue vir Hom ŉ kerk bou. ŉ Koninkryk bou. ŉ Stad bou.
Elkeen wat sy potentiaal deur uitnemendheid verwerklik, wat met die troffel in die hand sy verantwoordelikheid teenoor gesin en gemeenskap nakom, is ŉ lig wat skyn in die donker.
wow, dis wat ek graag vir my kinders wil leer; die lewensles wat ek sal wil hê hulle altyd onthou en waarvolgens hulle leef. Dit begin seker by my…
Ek ken vir Raka omdat ek alle gedigte lees. As my verbeelding die loop neem dan is Raka egter ‘n vroulik stouter wat skreeu as sy tennis speel.